Foto: Reuters «Barselona» hujumchisi Lionel Messi «Real»ni «tiz cho‘ktirish» uchun deyarli chiranmagani ma’lum bo‘ldi. El Periódico xabariga ko‘ra, 30 yoshli argentinalik o‘yinning 83,1% vaqti davomida deyarli yugurmagan. Biroq, bu unga jamoasining yirik hisobdagi g‘alabasiga salmoqli hissa qo‘shishiga halal qilmagan. Qizig‘i shundaki, juda kam yugurganiga qaramay, Messi barcha futbolchilar orasida o‘yindagi eng yuqori tezlikni namoyish qilgan – 33,6 km/s. Bundan tashqari, «Barselona»ning uchinchi goliga oyoqyalang holda hammualliflik qilgan.